മുഈനലി തങ്ങള്ക്ക് എന്ഫോഴ്സ്മെന്റ് നോട്ടിസ് കൊച്ചി: മുഈനലി തങ്ങള്ക്ക് ഇഡി നോട്ടിസ്. ചന്ദ്രിക ദിനപത്രവുമായി ബന്ധപ്പെട്ട കള്ളപ്പണ കേസില് മുഈനലി തങ്ങളുടെ മൊഴിയെടുക്കാനും തെളിവ് ശേഖരിക്കാനുമാണ് ഇ.ഡി വിളിച്ചുവരുത്തുന്നത്. പി കെ കുഞ്ഞാലിക്കുട്ടിക്കെതിരായ തെളിവുകള് മുഈനലി തങ്ങളുടെ പക്കലുണ്ടെന്ന നിഗമനത്തിലാണ് ഇ.ഡി. ഈ മാസം 17ന് കൊച്ചിയിലെ ഇ.ഡി ഓഫിസില് മൊഴിയെടുക്കലിന് ഹാജരാകണമെന്നാണ് നോട്ടിസില് ആവശ്യപ്പെട്ടിരിക്കുന്നത്. പത്രത്തിന്റെ ആവശ്യങ്ങള്ക്കായല്ല പണം എത്തിയതെന്ന കണ്ടെത്തലിലാണ് അന്വേഷണ സംഘം. കെ.ടി ജലീല് ഉയര്ത്തിയ ആരോപണങ്ങള്ക്ക് പിന്നാലെ ചന്ദ്രികയുടെ അക്കൗണ്ടില് 10 കോടി രൂപ എത്തിയതില് ദുരൂഹതയുണ്ടെന്ന് എന്ഫോഴ്സ്മെന്റ് ഡയറക്ടറേറ്റ് കണ്ടെത്തിയിരുന്നു. The post മുഈനലി തങ്ങള്ക്ക് എന്ഫോഴ്സ്മെന്റ് നോട്ടിസ് first appeared on MalayalamExpressOnline.